cyanic-selkie/wikianc huggingface dataset:
విశాఖపట్నం గ్యాస్ లీక్ ప్రమాదం
సహాయక చర్యలు
పోలీసులు, అగ్నిమాపక, ఇతర శాఖలకు కూడా సమాచారం అందడంతో గ్రామానికి చేరుకుని సహాయ చర్యలు చేపట్టారు. కేంద్ర, రాష్ట్ర విపత్తు ప్రతిస్పందన దళాలు (ఎన్‌డీఆర్‌ఎఫ్‌, ఎస్‌డీఆర్‌ఎఫ్‌),కేంద్ర పారిశ్రామిక రక్షణ దళం (సీఐఎస్‌ఎఫ్‌) సభ్యులు రంగంలోకి దిగారు. రహదారులపైనా, ఇళ్లలోనూ పడి ఉన్న ప్రజలను సుమారు 350 మందిని అంబులెన్సుల్లో కేజీహెచ్‌, సమీపంలోని ప్రభుత్వాసుపత్రులకు, పలు ప్రైవేటు వైద్యశాలలకు తరలించారు.
ఆర్థిక సాయం
ఆంధ్రప్రదేశ్ ప్రభుత్వం విశాఖపట్నం లో గ్యాస్ లీక్ ఘటనలో మరణించిన వారికి కోటి రూపాయలు ప్రకటించింది.వెంటిలేటర్‌పై చికిత్స పొందుతున్నవారికి 10 లక్షల రూపాయలు, ప్రాథమిక చికిత్స చేయించుకున్న వారికి రూ.25 వేలు, రెండు మూడు రోజులు చికిత్స పొందినవారికి లక్ష రూపాయల చొప్పున సాయం చేస్తామని ముఖ్యమంత్రి జగన్మోహన్ రెడ్డి ప్రకటించారు.ఈ ప్రమాదం జరిగిన గ్రామంలో కొన్ని జంతువులు కూడా చనిపోయాయని, వాటికి కూడా పరిహారం చెల్లిస్తామ‌న్నారు.మృతుల కుటుంబాలకు అన్ని రకాలుగా అండగా ఉంటామ‌ని హామీ ఇచ్చారు.
వెలుపలి లంకెలు
వర్గం:ప్రమాదాలు వర్గం:సంఘటనలు
విలియం ఫ్రేజర్
thumb|200x200px| విలియం ఫ్రేజర్, 1806నాటి పెయింటింగ్ విలియం ఫ్రేజర్ (1784 - 22 మార్చి 1835) బ్రిటిష్ ఇండియా సివిల్ సర్వెంట్. మొఘల్ వంశంలోని చివరి చక్రవర్తి బహాదుర్ షా జఫర్ పరిపాలనలో భారత గవర్నర్ జనరల్ గా, ఢిల్లీ భూభాగ కమిషనర్ ఏజెంట్‌గా పనిచేశాడు.
జననం
విలియం ఫ్రేజర్ 1884లో జన్మించాడు. ఇతని తండ్రి రీలిగ్ ఎడ్వర్డ్ ఫ్రేజర్, అన్న జేమ్స్ బైలీ ఫ్రేజర్.
మొఘల్ కాలంలో
ఇన్‌వర్నెస్-షైర్, ఈస్ట్ ఇండియా కంపెనీ రాజకీయ సేవలో వృత్తిని చేపట్టడానికి పదహారేళ్ల వయసులో 1801లో భారతదేశానికి వచ్చాడు. కలకత్తాలోని ఫోర్ట్ విలియం కాలేజీలో శిక్షణ పొందిన తరువాత, అతను ఢిల్లీలోని బ్రిటిష్ రెసిడెంట్‌కి సహాయకునిగా నియమించబడ్డాడు. 1814లో భారతదేశానికి వచ్చిన తన అన్న జేమ్స్ ఫ్రేజర్ ను 1815లో కలిసాడు. అన్నదమ్ములిద్దరూ హిమాలయాలలో  పర్యటించి,  1815 ఆగష్టులో ఢిల్లీకి తిరిగి వచ్చారు.
ప్రస్తుతం హర్యానాలో ఉన్న రానియా గ్రామంలో, "విలియం ఫ్రేజర్‌కు ప్రియురాలు అమీబాన్, అతని ఇద్దరు ఆంగ్లో-ఇండియన్ కుమారులు, ఒక కుమార్తె ఉండేవారు". ఢిల్లీలోని సెయింట్ జేమ్స్ చర్చి వెనుక కాశ్మీర్ గేట్ ప్రాంతానికి సమీపంలో నిమ్మ పసుపు రంగులో తక్కువ గోపురం నిర్మాణంతో అతని బంగ్లా ఉండేది.
ఫ్రేజర్ ఆల్బమ్
thumb|220x220px| [[ఫ్రేజర్ ఆల్బమ్ లోని ఒక ఫోలియో, c.1815-1819]] ఫ్రేజర్ మొఘల్ సంస్కృతి ద్వారా బాగా ప్రభావితమైన బ్రిటిష్ అధికారులలో ఒకడు. కళలకు గొప్ప పోషకుడిగా, మొఘల్ కవి గాలిబ్ అభిమానిగా సుపరిచితుడు. ఫ్రేజర్ ఆల్బమ్ అని పిలువబడే కళాఖండాన్ని రూపొందించాడు. జేమ్స్ ప్రోత్సాహంతో విలియం తన పనిలో వ్యక్తులు, దృశ్యాలను రికార్డ్ చేయడానికి స్థానిక కళాకారుడిని నియమించాడు. అలా రూపొందిన ఆల్బమ్ లో మొఘల్ కాలంలో పేరొందిన కళాకారుల రచనలు, చిత్రాలు ఉన్నాయి. ఢిల్లీని మొఘల్ కుటుంబీకులు పరిపాలిస్తున్న సమయంలో అప్పటి జీవిత నేపథ్యం గురించి ఈ ఆల్బమ్ లోని చిత్రాలలో ప్రతిబింబిస్తుంది. ఇందులో ఆ కాలపు గ్రామస్తులు, సైనికులు, వివిధ వేషభూషల పురుషులు, నృత్యం చేసే మహిళలు, ఆఫ్ఘన్ గుర్రాల డీలర్లు, సన్యాసులు, రానియా గ్రామం, భారతీయ ప్రభువుల వంటి చిత్రాలు ఉన్నాయి.
మరణం
1835 మార్చి 22న తన ఇంటి దగ్గర ఫ్రేజర్ చంపబడ్డాడు. కురీమ్ ఖాన్, షంసుద్దీన్ అహ్మద్ ఖాన్, లోహారు నవాబ్, ఫిరోజ్‌పూర్ జిర్కా చేత నియమించబడిన హంతకుడు, ఫ్రేజర్ ను కార్బైన్‌తో కాల్చగా ఫ్రేజర్ సంఘటనా స్థలంలోనే మరణించాడు. నవాబ్ షంసుద్దీన్ అహ్మద్ ఖాన్, లోహారు, ఫిరోజ్‌పూర్ జిర్కా పాలకుడు, మొఘల్ కవి తండ్రి, దాగ్ డెహల్వి హత్యకు సంబంధించి ఉరితీశారు. ఫ్రేజర్ మరణం గురించి మొఘల్ సామ్రాజ్య న్యాయస్థానంలో తదుపరి ఏజెంట్ సర్ థామస్ మెట్‌కాల్ఫ్ తను రాసిన ఢిల్లీ పుస్తకం (1844) లో ప్రస్తావించాడు.
ఫ్రేజర్ ను మొదట స్థానిక శ్మశాన వాటికలో ఖననం చేశారు. 1836లో ఢిల్లీలోని సెయింట్ జేమ్స్ చర్చి నిర్మించిన తరువాత కల్నల్ జేమ్స్ స్కిన్నర్ చేత ఫ్రేజర్ సమాధి పునర్నిర్మించబడింది. ప్రస్తుతం విలియం ఫ్రేజర్ బంగ్లాలో ఉత్తర రైల్వే చీఫ్ ఇంజనీర్ (నిర్మాణం) కార్యాలయం ఉంది. అక్కడికి ఇతరులకు లేదు. విలియం డాల్రింపుల్ 1994లో రాసిన సిటీ ఆఫ్ జిన్స్‌ పుస్తకంలో ఈ బంగ్లాను సందర్శించినట్లు పేర్కొన్నాడు.
మూలాలు
వర్గం:1835 మరణాలు వర్గం:1784 జననాలు
బుద్ధవరపు పట్టాభిరామయ్య
బుద్ధవరపు పట్టాభిరామయ్యా తూర్పుగోదావరి జిల్లా పెద్దాపురానికి చెందిన కథా రచయిత. స్వాతంత్య్రాభిలాష ను తెలుగు జాతి నర నరాలకు ప్రవహింప జేయడంలో చారిత్రిక నాటకాలు ప్రముఖ పాత్రను పోషిస్తున్న 1920-30లలో అనేక చారిత్రక నాటకాలు వెలువడి ప్రదర్శితమయ్యాయి. నాటకాలను ఓ ప్రధాన ప్రచార సాధనంగా ఆనాటి నాయకులు ఉపయోగించారు. అందులో ముఖ్యంగా బుద్ధవరపు పట్టాభిరామయ్య గారి రచనలు కూడా ఉన్నాయి.
రచనలు
అలనాటి పెద్దాపుర మహాసంస్థానంలో అంతఃపుర స్త్రీలు తమ ఆత్మాభిమానం కాపాడుకోవడానికి అగ్నికి ఆహుతైన యధార్థ గాథని పెద్దాపురం ముట్టడి అనే కథగా 1928 లో రచించిన పట్టాభిరామయ్య గారు 1928 సంవత్సరంలోనే ఒకానొక సినిమా ఒప్పందం నిమిత్తం కొల్హాపూర్ వెళ్లి పెద్దాపురం తిరిగి వస్తూండగా ప్రమాదవశాత్తూ రాజమండ్రి దగ్గర గోదావరి నది లో మునిగి మరణించారు.
మూలాలు
వర్గం:తెలుగు కథా రచయితలు
వంజరం
వంజరం (Scomberomorus guttatus) ఒక రకమైన చేప.
ఇదొక ఆహారంగా ఉపయోగపడే సముద్ర చేప. ఇది హిందూ మహాసముద్రం పరిసర ప్రాంతాలలో కనిపిస్తుంది.
ఇది సుమారు 45 kg వరకు పెరుగుతుంది. ఇది భారతదేశం, శ్రీలంక, బాంగ్లాదేశ్ లలో రుచికరమైన ఆహారంగా ప్రసిద్ధిచెందినది. అతి ఖరీదైన చేపలలో ఇది కూడ ఒకటి. ఈ చేపతో ఊరగాయ కూడా పెడతారు. దీనినే ఆంగ్లంలో seer fish లేదా Indo-Pacific king mackerel మరాఠీలో సుర్మయీ (सुरमई)అనీ, తమిళం లో వంజరం నెయ్మీన్ (நெய்மீன்) అనీ, మలయాళంలో నెయ్మీన్ (നെയ്മീന്‍) అనీ ,తుళు లో అంజల్ (ಅಂಜಲ್) అనీ, కన్నడం లో అర్కోలి (ಅರ್ಕೊಲಿ) అనీ, కొంకణి లో ఇస్వాన్ అనీ, సింహళలో థోరా అనీ వ్యవహరిస్తారు.
ఒమేగా-3 ఫ్యాటీ యాసిడ్ ఉండటం వలన ఈ చేప ఆహారంగా చాలా ఆరోగ్యకారి.
ముస్లిం శాస్త్రవేత్తలు
ముస్లిం శాస్త్రవేత్తలు
ముస్లిం ప్రపంచంలో శాస్త్రాలు శాస్త్రీయ చరిత్రలో పాత్రను పోషించాయి. ముస్లిం ప్రపంచానికి చెందిన అనేక శాస్త్రజ్ఞులు మానవాళికి సేవ చేసారు.
ముస్లిం శాస్త్రజ్ఞుల జాబితా :
వక్కపట్లవారిపాలెం
గ్రామ భౌగోళికం
సముద్ర మట్టానికి 6 మీ.ఎత్తు
సమీప గ్రామాలు
రేపల్లె, మచిలీపట్నం, పొన్నూరు, పెడన
సమీప మండలాలు
అవనిగడ్డ, మోపిదేవి, రేపల్లె, కోడూరు
రవాణా సౌకర్యాలు:
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
గ్రామంలో విద్యా సౌకర్యాలు
ప్రగతి విద్యానికేతన్, మారుతి విద్యానికేతన్, గణపేశ్వరం, నాగాయలంక
గ్రామానికి వ్యవసాయం, సాగునీటి సౌకర్యం
నీటిపారుదలశాఖ భవనం:- డెల్టా అధునికీకరణ పనులలో భాగంగా, ఈ గ్రామంవద్ద, 25 లక్షల రూపాయలతో నూతనంగా నిర్మించిన ఈ భవనాన్ని, 2016, జనవరి-9వ తేదీనాడు ప్రారంభించారు. [3]
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ అంబటి శ్యాంప్రసాద్, సర్పంచిగా ఎన్నికైనారు. ఉపసర్పంచిగా శ్రీ యానాదిరావు ఎన్నికైనారు. [2]
గ్రామంలో ప్రధానమైన పంటలు
వరి, అపరాలు, కాయగూరలు, చేపలపెంపకం
గామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
గ్రామ ప్రముఖులు
దివంగత శాసనసభ్యులు అంబటి బ్రాహ్మణయ్య గారు మొదట ఈ గ్రామ పంచాయతీకి 1964లో వార్డు సభ్యునిగా ఎన్నికై గెలుపొంది, ఆ తరువాత అదే పంచాయతీకి 1970 నుండి 1981 వరకూ సర్పంచిగా పనిచేశారు. 1981లో సమితి అధ్యక్షునిగా గెలుపొందారు. 1994-99 లో మచిలీపట్నం శాసనసభ్యుడిగానూ, 1999 నుండి 2004 వరకూ మచిలీపట్నం లోక్ సభ సభ్యునిగానూ పనిచేశారు. 2009 లో అవనిగడ శాసనసభ్యునిగా గెలుపొంది, 2013 ఏప్రిల్లో పదవిలో ఉండగానే పరమపదించారు. [1]
గ్రామ విశేషాలు
ఈ గ్రామానికి చెందిన గాజుల చరణ్ అబు విద్యార్థి, 2017-2018 సంవత్సరంలో నవీదయ పాఠశాలలో ఆరవ తరగతి చదవడానికి అర్హత సంపాదించాడు. [4]
వెలుపలి లింకులు
[1] ఈనాడు కృష్ణా; 2013, జూలై 12; 8వపేజీ. [2] ఈనాడు కృష్ణా/అవనిగడ్డ; 2014, జనవరి-27; 3వపేజీ. [3] ఈనాడు అమరావతి; 2016, జనవరి-10; 43వపేజీ. [4] ఈనాడు అమరావతి/అవనిగడ్డ; 2017, జూన్-27; 2వపేజీ.
కమీనా
కమీనా  2013లో విడుదలైన తెలుగు చిత్రం. హిందీలో విజయవంతమైన జానీ గద్దర్ చిత్రం ఆధారంగా ఈ చిత్రం రూపొందించారు. 2013 సెప్టెంబరు 13 న ఈ చిత్రం విడుదలైనది.
కథ
అక్రమదందాలు, చట్టవ్యతిరేకమైన వ్యాపారాలు చేసే ధర్మ, తేజ, కైలాశ్, శివ, సిద్దార్థ్ లు ఐదుగురు పార్ట్ నర్స్. ఓ అక్రమ వ్యాపారంలో ఐదుకోట్లు పెట్టుబడి పెట్టి పదికోట్లు సులభంగా సంపాదించాలనుకునేందు ఐదుగురు ప్లాన్ చేస్తారు. ఆ క్రమంలోనే ఐదుకోట్లు సమకూర్చి...ఒడిశాలోని భువనేశ్వర్ కు శివ ద్వారా తరలించాలని సిద్ధమవుతారు. అయితే ఓ కారణంతో డీల్ పూర్తికాకుండానే ఐదుకోట్ల రూపాయలు కొట్టేసేందుకు సిద్ధార్థ్ పథకం రచిస్తాడు. ముందుగా ప్లాన్ చేసుకున్న ప్రకారం శివను చంపేసి ఐదుకోట్ల రూపాయలను సిద్దు చేజిక్కించుకుంటాడు. అయితే ఎందుకు ఐదు కోట్ల రూపాయలను కొట్టేయాలనుకుంటాడు. ఏ కారణం కోసం సిద్ధార్థ్ డబ్బు కాజేయాలనుకుంటాడో ఆ లక్ష్యం నెరవేరిందా? సిద్ధార్థ్ మోసానికి గురైన మిగితా ముగ్గురు ఏం చేశారు అనే ప్రశ్నలకు సమాధానమే కమీనా చిత్రం.
లింకులు
వర్గం:2013 తెలుగు సినిమాలు
పి.విష్ణువర్ధన్ రెడ్డి
'''పి. విష్ణువర్ధన్ రెడ్డి''' తెలంగాణ రాష్ట్రానికి చెందిన రాజకీయ నాయకుడు. ఆయన ఖైరతాబాదు శాసనసభ నియోజకవర్గం నుండి రెండ్లు పర్యాయాలు ఎమ్మెల్యేగా గెలిచాడు. ఆయనకు 2008, డిసెంబరు 3న శృతితో వివాహం జరిగింది.
రాజకీయ నేపథ్యం
పి. విష్ణువర్ధన్ రెడ్డి తన తండ్రి ఎమ్మెల్యే పి.జనార్ధనరెడ్డి హఠాన్మరణంతో రాజకీయాల్లోకి వచ్చాడు. 2004లో జరిగిన ఉప ఎన్నికల్లో కాంగ్రెస్ అభ్యర్థిగా ఖైరతాబాదు శాసనసభ నియోజకవర్గం నుండి పోటీ చేసి రికార్డు మెజారిటీతో గెలిచి తొలిసారి అసెంబ్లీలోకి అడుగు పెట్టాడు. 2009లో జరిగిన అసెంబ్లీ ఎన్నికల్లో పోటీ చేసి రెండవసారి ఎమ్మెల్యేగా గెలిచాడు.
శాసనసభ నియోజకవర్గాల పునర్విభజనలో భాగంగా 2014లో కొత్తగా ఏర్పడ్డ జూబ్లీహిల్స్ శాసనసభ నియోజకవర్గం నుండి పోటీ చేసి తెలుగుదేశం పార్టీ అభ్యర్థి మాగంటి గోపీనాథ్ చేతిలో ఓటమిపాలయ్యాడు. 2018లో జరిగిన ముందస్తు ఎన్నికల్లో కాంగ్రెస్ అభ్యర్థిగా పోటీ చేసి తెలంగాణ రాష్ట్ర సమితి అభ్యర్థి మాగంటి గోపీనాథ్ చేతిలో 16,004 ఓట్ల తేడాతో ఓడిపోయాడు.
మూలాలు
వర్గం:1981 జననాలు వర్గం:తెలంగాణ రాజకీయ నాయకులు వర్గం:భారత జాతీయ కాంగ్రెస్ నాయకులు
అడ్డా (2013 సినిమా)
అడ్డా 2013, ఆగస్టు 15న విడుదలైన తెలుగు చలనచిత్రం. జి. కార్తీక్ రెడ్డి దర్శకత్వం వహించిన ఈ చిత్రంలో సుశాంత్, శాన్వీ శ్రీవాస్తవ జంటగా నటించగా, అనూప్ రూబెన్స్ సంగీతం అందించాడు.
చిత్రీకరణ
2012, జూలై 28న హైదరాబాదులోని అన్నపూర్ణ స్టూడియోలో ప్రారంభించబడిన ఈ చిత్రానికి అక్కినేని నాగార్జున క్లాప్ కొట్టగా, అక్కినేని నాగేశ్వరరావు కెమెరా స్విఛాన్ చేశాడు. మొదటి షాట్‌కు పూరీ జగన్నాథ్ గౌరవ దర్శకత్వం వహించాడు. 2012, ఆగస్టు 14న మొదటి షెడ్యూల్ పూర్తయింది, రెండవ షెడ్యూల్ 2012 ఆగస్టు 16న రామోజీ ఫిల్మ్ సిటీలో ప్రారంభమైంది, సుశాంత్, షాన్వి, ఇతరులపై కొన్ని ముఖ్యమైన సన్నివేశాలను చిత్రీకరించడం జరిగింది. 2013, జనవరి1 న ఈ చిత్రం యొక్క టాకీభాగం చిత్రీకరణ పూర్తయింది. శ్వేతా భరద్వాజ్, సుశాంత్ తో కలిసి ఒక ఐటమ్ సాంగ్ లో నటించింది. ఈ పాటను అన్నపూర్ణలోని ఏడు ఎకరాల స్టూడియోలో చిత్రీకరించారు.
నటీనటుల ఎంపిక
ఈ చిత్రంలో శాన్వీ ఫ్యాషన్ డిజైనింగ్ స్టూడెంట్ గా నటించింది.
పాటలు
2013, ఏప్రిల్ 7న హైదరాబాదు ఉప్పల్ స్టేడియంలో సన్‌రైజర్స్ హైదరాబాద్, రాయల్ ఛాలెంజర్స్ బెంగళూరు మధ్య జరిగిన ఐపిఎల్ మ్యాచ్‌లో ఈ చిత్రంలోని టైటిల్ సాంగ్ (యెహి హై మేరా అడ్డా... గానం: బాబా సెహగల్) విడుదలైంది. ఈ పాటను హీరో సుశాంత్ దర్శకుడు జి. కార్తీక్ రెడ్డి నిర్మాతలు నాగసుశీల, చింతలపుడి శ్రీనివాసరావు సమక్షంలో లాంఛనంగా ప్రారంభించబడింది.
పాటల జాబితా
ఈ చిత్రంలోని పాటలకు అనూప్ రూబెన్స్ సంగీతం అందించాడు. జంగ్లీ మ్యూజిక్ ద్వారా ఈ పాటలు విడుదలయ్యాయి.
విడుదల
2013, ఆగస్టు 15న ఈ చిత్రం విడుదలయింది.
స్పందన
ఐడల్ బ్రెయిన్.కాంలో ఈ చిత్రానికి 3/5 రేటింగ్ ఇవ్వబడింది. ఈ చిత్రంలో కామెడీ, ఎంటర్టైన్మెంట్ బాగుందని పేర్కొంది. ఈ చిత్రంలో సుశాంత్ నటన, వినోదం, సంగీతం అంశాలలో ప్లస్ పాయింట్లు వచ్చాయి.
ఇతర లంకెలు
వర్గం:రఘుబాబు నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:తనికెళ్ళ భరణి చిత్రాలు వర్గం:వేణుమాధవ్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు
చలపతి
చలపతి (ఆంగ్లం: Chalapati or Chalapathi) తెలుగువారిలో కొందరు పురుషులకు ఇవ్వబడిన పేరు.
వర్గం:పుంలింగ పేర్లు
యడ్లపాటి వెంకట్రావు
యడ్లపాటి వెంకట్రావు (డిసెంబరు 16, 1919 - ఫిబ్రవరి 28, 2022) సీనియర్‌ రాజకీయ నాయకులు, రాజ్యసభ, శాసన సభలలో సభ్యులుగా, ఉమ్మడి ఆంధ్ర ప్రదేశ్ రాష్ట్ర మంత్రిగా విశేషమైన సేవలందించిన రైతు నాయకుడు. సంగం డెయిరీకి యడ్లపాటి వెంకట్రావు వ్యవస్థాపక అధ్యక్షుడు.
జననం, విద్య
యడ్లపాటి వెంకట్రావు 1919 డిసెంబర్ 16న గుంటూరుజిల్లా అమృతలూరు మండలంలోని బోడపాడు గ్రామంలో రైతు కుటుంబంలో జన్మిచారు. ఇతని తల్లిదండ్రులు రాఘవమ్మ, యడ్లపాటి వెంకటసుబ్బయ్య. గుంటూరు ఆంధ్ర క్రైస్తవ కళాశాలలో బి.ఎ చదివి 1941 చెన్నయ్ లో లా కాలేజీ  చదువుతూ  అందులో ఆంధ్రా అసోసియేషన్ అధ్యక్షునిగా పనిచేశారు. తరువాత న్యాయవాద వృత్తిని అభ్యసించి న్యాయవాదిగా ప్రాక్టీసు చేశారు. అలవేలు మంగమ్మను వివాహం చేసుకున్నారు. వీరికి ఒక కుమారుడు, ఒక కుమార్తె ఉన్నారు.
రాజకీయ జీవితం
ప్రముఖ రైతు నాయకుడు ఎన్.జి.రంగా ముఖ్యఅనుచరుడిగా ఆయనతో కలిసి అడుగులు వేశారు. ఎన్.జి రంగాతో కలిసి 1951 లో కృషీకార్ లోక్ పార్టీ స్థాపనలో ప్రముఖ పాత్ర వహించారు. ఆ తరువాత 1959 లో ఎన్.జి రంగా గారు రాజగోపాలాచారి తో కలసి  స్థాపించిన స్వతంత్ర పార్టీ లో చేరారు.
మర్రి చెన్నారెడ్డి మంత్రివర్గంలో (1978 -1980) ప్రణాళిక-న్యాయశాఖ మంత్రిగా వ్యవసాయశాఖ మంత్రిగా పనిచేశారు. 1983లో కాంగ్రెస్ అభ్యర్దిగా పోటి చేసి ఓటమి చెందారు. ఆ తరువాత తెలుగుదేశం పార్టీలో చేరారు. 1989 లో మరల ఓటమి చెందారు. తెలుగు దేశం పార్టీలో పొలిట్ బ్యూరో సభ్యునిగా, తెలుగు రైతు అధ్యక్షునిగా పనిచేసారు.
తెలుగు దేశం అభ్యర్దిగా 1995లో గుంటూరు జిల్లా పరిషత్ చైయిర్ మాన్ గా ఏన్నికై 1998 వరకుపనిచేసారు. 1998లో ఆంధ్రప్రదేశ్ నుండి రాజ్యసభకు ఎన్నికైనారు. రాజ్యసభ పదవీకాలం 2004 లో ముగిసిన పిదప వీరు క్రియాశీల రాజకీయాలను వదిలి తెలుదేశం సభ్యునిగా కొసాగుతున్నారు.
శతజయంతి
2011 లో వెంకట్రావు గారు తన స్వీయ జీవిత చరిత్రను 'నా జీవన గమనం' పేరుతో గ్రంధస్తం చేసారు. నిస్వార్ద రాజకీయ వేత్తగా, రైతు నాయకుడిగా నిండు నూరేళ్ళూ అయిన సందర్బంగా 2018 డిసెంబర్ 19న బొడపాడులో వారి శత జయంతి చంద్రబాబు గారి సమక్షంలో ఘనంగా జరిగింది. ఆరోగ్యంగా జీవిస్తున్నారు.
మరణం
102 ఏళ్ళ యడ్లపాటి వెంకట్రావు హైదరాబాద్‌లోని కుమార్తె నివాసంలో 2022 ఫిబ్రవరి 28న తుదిశ్వాస విడిచారు.
మూలాలు
వర్గం:100 ఏళ్లకు పైగా జీవించిన వ్యక్తులు వర్గం:రాజకీయ నాయకులు వర్గం:ఆంధ్రప్రదేశ్ రాష్ట్ర మంత్రులు వర్గం:ఆత్మకథ రాసుకున్న ఆంధ్రప్రదేశ్ వ్యక్తులు వర్గం:రాజ్యసభ సభ్యులు వర్గం:ఆంధ్రప్రదేశ్ శాసన సభ్యులు (1978) వర్గం:ఆంధ్రప్రదేశ్ శాసన సభ్యులు (1967) వర్గం:ఆంధ్రప్రదేశ్ శాసన సభ్యులు (1972) వర్గం:ఆంధ్రప్రదేశ్ శాసన సభ్యులు
గడ్డం రంజిత్‌రెడ్డి
గడ్డం రంజిత్ రెడ్డి తెలంగాణ రాష్ట్రానికి చెందిన రాజకీయ నాయకుడు, చేవెళ్ళ లోక్‌సభ సభ్యుడు.
రాజకీయ విశేషాలు
2019 లో జరిగిన 17 వ లోక్ సభ ఎన్నికల్లో చేవెళ్ళ లోక్ సభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి కొండా విశ్వేశ్వరరెడ్డి పై 14,772 ఓట్ల మెజారిటీతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:1964 జననాలు
నల్ల తుమ్మ
నల్ల తుమ్మ ఒక రకమైన తుమ్మ జాతికి చెందిన చెట్టు.వీటిని అరబిక్ గమ్ చెట్లు అని పిలుస్తారు. "వాచెల్లియా నీలోటికా" దీని శాస్త్రీయ నామం. ఆఫ్రికా, మధ్యప్రాచ్యం, భారత ఉపఖండానికి చెందింది. ఇది దట్టమైన గోళాకార కిరీటంతో 20 మీటర్ల ఎత్తు వరకు పెరుగుతుంది.ఆకులు సన్నని రెమ్మలతో (ద్విపక్షవర్తి)గా కలిగి ఉంటాయి.దీని పువ్వులు గోళాకార తలలతో బంగారు - పసుపు రంగులో ఉంటాయి.
చరిత్ర
ప్రారంభ ఈజిప్టు రాజవంశాలు వాచెల్లియా నీలోటికా ఉపయోగించాయి.గ్రీకు తత్వవేత్త, వైద్యుడు 'వృక్షశాస్త్ర పితామహుడు'  డిస్కోకోరైడ్స్ (c.40 నుండి 90 A.D.) తన మెటీరియా మెడికాలో ఆకులు, పండ్ల కాయలు నుండి సేకరించిన తయారీని వివరించారు. అతను దీనిని 'అకాకియా' అని పిలిచాడు. ఈ పదం నుండి ఆధునిక పేరు వాచెల్లియా నీలోటికా వచ్చింది.జాతికి మునుపటి పేరు మూలం అకాసియా. దీని అర్థం 'స్పైనీ'. ఇది జాతుల విలక్షణమైన లక్షణం.
ఉపయోగాలు
గమ్ అరబిక్ చెట్టును విరేచనాలు, విరేచనాలు, కుష్టు వ్యాధి, దగ్గు, పేగు నొప్పులు, క్యాన్సర్లు, కణితులు, జలుబు, రద్దీ, క్షయ, కాలేయం, ప్లీహం వ్యాధులు, జ్వరాలు, పిత్తాశయం సమస్యలు వంటి అనేక రకాల పరిస్థితులకు చికిత్సగా సంప్రదాయ వైద్యంలో ఉపయోగిస్తారు.
రక్తస్రావం, రక్తస్రావం, ల్యుకోరియా, ఆప్తాల్మియా, స్క్లెరోసిస్, మశూచి, నపుంసకత్వం.లేత ఆకులు, రెమ్మలు, లేత కాయలు కూరగాయలుగా వాడుకుంటారు.దీని విత్తనాలను మొలకెత్తించి కూరగాయగా తినవచ్చు.వాటిని ఆల్కహాల్ పానీయంలో పులియబెట్టానికి ఉపయోగిస్తారు. కాల్చి పిండిగా తయారు చేయవచ్చు. పువ్వులుతో వడలు తయారు చేస్తారు.
దీని కాండం తినదగిన గమ్‌ను ఉత్పత్తి చేస్తుంది.దీని బెరడు నుండి 'సాక్' అని పిలువబడే వైన్ తయారవుతుంది.దీని వృక్షాలు విస్తృతంగా, వేళ్లు లోతుగా భూమిలోకి చొచ్చుకుపోయే వ్యవస్థ కారణంగా,వీటిని అటవీ శాఖ వారు నిర్మూలన ప్రాజెక్టులో ఉపయోగిస్తారు. ఇది కంచెగా ఉండటానికి ఉపయోగిస్తారు.అగ్ని విచ్ఛిన్నంగా కూడా ఉపయోగించబడుతుంది. బెరడు నుండి వచ్చే గమ్ ప్రింటింగ్ పరిశ్రమలో ముద్రించడానికి, రంగు వేయడానికి ఉపయోగిస్తారు.పత్తి, పట్టులకు పరిమాణ పదార్థంగా, కాగితం తయారీలో, కొవ్వొత్తులు, సిరాలు, అగ్గిపుల్లల పరిశ్రమలో, పెయింట్సు తయారీలో దీనిని ఉపయోగిస్తారు.సన్నని కొమ్మల బెరడు నుండి వచ్చే ఫైబర్ ముతక తాడులు, కాగితాలను తయారు చేయడానికి, టూత్ బ్రష్ల కోసం ఉపయోగిస్తారు.కలప బలంగా, భారీగా, గట్టిగా, మన్నికైందిగా ఉన్నందున షాక్‌కు (వేగముతో తాఁకు, అదరఁగొట్టు) అధిక నిరోధకతను కలిగి ఉంటుంది. ఇది వ్యవసాయ పనిముట్లు, చక్కెర, చమురు ప్రెస్‌లు, పడవ హ్యాండిల్సు, పలకలు బ్రేక్ గడియారాలకు ఉపయోగిస్తారు.ఇది ఇంధనం, బొగ్గు కోసం ఉపయోగించబడుతుంది.
బయటి లింకులు
వర్గం:ఫాబేసి
సరూర్‌నగర్ మండలం
సరూర్‌నగర్‌ మండలం, తెలంగాణ రాష్ట్రంలోని రంగారెడ్డి జిల్లాకు చెందిన ఒక మండలం. సరూర్‌నగర్, ఈ మండలానికి కేంద్రం. ఇది హైదరాబాదు నగరం ఆగ్నేయ శివార్లలోని మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం కందుకూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సరూర్‌నగర్ డివిజనులో ఉండేది.ఈ మండలంలో  12  రెవెన్యూ గ్రామాలు ఉన్నాయి. నిర్జన గ్రామాలు లేవు.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 23 చ.కి.మీ. కాగా, జనాభా 350,622. జనాభాలో పురుషులు 179,486 కాగా, స్త్రీల సంఖ్య 171,133. మండలంలో 84,044 గృహాలున్నాయి.
భౌగోళికం
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Saroornagar_Palace_North_View_1900_Lala_Deen_Dayal.jpg|thumb|220x220px|సరూర్‌నగర్‌ ప్యాలస్ thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం సరూర్ నగర్ హైదరాబాదుకు తూర్పు దిక్కున సముద్ర మట్టం నుండి సుమారు 487 మీటర్ల (1601 అడుగులు) ఎత్తులో ఉంది.
గుణాంకాలు
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 5,49,004 - పురుషులు 2,80,607 - స్త్రీలు 	2,68,397
ఎటువంటి డేటా లేని గ్రామాలు
ప్రభుత్వ ఉత్తర్వులు ప్రకారం ఈ గ్రామాలు రెవెన్యూ గ్రామాలు, కానీ దీనికి ఎటువంటి డేటా లేనందున పేజీలు సృష్టించలేదు.
అనంతనాగ్
అనంతనాగ్,జమ్మూ కాశ్మీర్‌లోని అనంతనాగ్ జిల్లాకు ఇది పరిపాలనా ప్రధాన కార్యాలయం. దీనిని స్థానికంగా ఇస్లామాబాద్ అని కూడా పిలుస్తారు.ఇది జమ్మూ కాశ్మీర్ రాజధాని శ్రీనగర్ నుండి 53 కి.మీ.(33 మైళ్ళు) దూరంలో ఉంది. శ్రీనగర్, జమ్మూల తరువాత జమ్మూ కాశ్మీర్‌లో ఇది మూడవ అతిపెద్ద నగరం.పట్టణ సముదాయ జనాభా మొత్తం 2,00,000 కంటే ఎక్కువగా ఉండగా, పురపాలక సంఘం జనాభా పరిమితి మొత్తం 100,000 కంటే ఎక్కువగా ఉంది.
పేరు వెనుక చరిత్ర
అనంతనాగ్ అనే పేరు అనంత అనే పదం సంస్కృత నుండి ఉద్భవించింది.అనంతనాగ్ అంటే "అనంతం" కాశ్మీరీ పదం నాగా, "నీటి వసంతం"అనే అర్థాన్ని సూచిస్తుంది.అనంత్-నాగ్ అంటే "అనేక బుగ్గలు"అని అర్ధం,ఎందుకంటే పట్టణంలో చాలా బుగ్గలు ఉన్నాయి. మార్క్ అరేల్ స్టెయిన్ ప్రకారం,హిందూ వేదాంతశాస్త్రంలో "దైవ సర్పం" గా పరిగణించే పట్టణంలో వసంత వద్ద ఉన్న శేషనాగ్ పేరు నుండి ఈ నగరానికి ఈ పేరు వచ్చింది. శేషనాగ్‌ను అనంతనాగ్ అని కూడా పిలుస్తారు.
ఇస్లామాబాద్ పేరు మొఘల్ ప్రధాన పరిపాలకుడు ఇస్లాం ఖాన్ పేరు నుండి ఉద్భవించిందని నమ్ముతారు.
ఈ రెండు పేర్లుతో కలసిఉన్న పేరు పట్టణానికి ఉపయోగించారు. అనంతనాగ్‌ను హిందువులు, సిక్కులు ఇష్టపడతారు.ఇస్లామాబాద్ ముస్లింలు ఇష్టపడతారు. వాల్టర్ రోపర్ లారెన్స్ 1895 లో ప్రచురించబడిన కాశ్మీర్ లోయ అనే తన రచనలో "అనంతనాగ్ జిల్లా" గురించి ప్రస్తావించాడు. కాశ్మీర్ తిరుగుబాటు ప్రారంభంతో భారత భద్రతా దళాలు ఈప్రాంతంలో మోహరించినప్పటికీ,స్థానికులు ఇస్లామాబాద్ అనే పేరును ఉపయోగిస్తారు.
భౌగోళికం
అనంతనాగ్ 33.73°N, 75.15°W వద్ద ఉంది ఇది సముద్రమట్టానికి 5300 అడుగులు,(600 మీ) ఎత్తులో, జాతీయ రహదారి 44 లో శ్రీనగర్ నుండి 53 కి.మీ (33 మైళ్లు) దూరంలో ఉంది.(అన్ని జాతీయ రహదారుల పునర్నిర్మాణానికి ముందు పాత పేరు ఎన్ఎచ్ 1ఎ).
జనాభా
2001 నుండి 2011 వరకు,నగర జనాభా 63,437 నుండి 10,9,433కు పెరిగింది. నగర ప్రాంతం (అనంతనాగ్ పట్టణ సముదాయం) 2011 నాటికి 15,9,838కు పెరిగింది. అనంతనాగ్ నగరజనాభాలో పురుషులు 51.6% మంది ఉండగా, మహిళలు 48.4% మంది ఉన్నారు.జాతీయ సగటు 940 తో పోలిస్తే లింగ నిష్పత్తి ప్రతి 1,000 మంది పురుషులకు 937మంది మహిళలు ఉన్నారు.జాతీయ సగటు 918తో పోలిస్తే 0 నుండి 6 సంవత్సరాల వయస్సు గలవారి లింగనిష్పత్తి 874 వద్ద ఉంది.అనంతనాగ్ నగర సగటు అక్షరాస్యత 62.2%గాఉంది.ఇది జాతీయ సగటు అక్షరాస్యత 64.3% కన్నా తక్కువ. పురుషుల అక్షరాస్యత 71%, స్త్రీ అక్షరాస్యత 61%గా ఉంది. ఆరు సంవత్సరాల కంటే తక్కువ వయస్సు ఉన్న పిల్లలు అనంతనాగ్ నగరంలో 18,056 మంది   ఉన్నారు.ఇది 2011లో జనాభాలో 16.6%గా ఉంది.
అలైస్ ముంరో
వర్గం:విలీనం నుండి దారిమార్పు తరగతి వ్యాసాలు
వాటరు ట్యూబు బాయిలరు
వాటరు ట్యూబు బాయిలరు అనునది బాయిలరు వర్గానికి చెందిన, నీటిని ఒత్తిడి కల్గిన ఆవిరిగా మార్చు లోహ నిర్మితమైన యంత్రం లేదా యంత్రపరికరాల సముదాయం.వాటరు ట్యూబు బాయిలర్లలో వేడి దహన వాయువులు/ఫ్లూ గ్యాసేస్ నీరుతో నిండిన ట్యూబుల వెలుపల భాగంలో ఉపరితలాన్ని తాకుతూ పయనిస్తూ ట్యూబులలోని నీటిని ఆవిరిగా మార్చును.వాటరు ట్యూబులు బాయిలరు డిజైనును బట్టి స్ట్రైట్ గా లేదా వంపులు కల్గి ఉండును.నిలువుగా సరళంగా వున్న ట్యూబులు పైన కింద డ్రమ్ములను కల్గి ఉండును.కింది డ్రమ్మును వాటరు డ్రమ్ముయని, పైన వున్న డ్రమ్మును స్టీమ్ డ్రమ్ము అంటారు.పాతకాలపు వాటరు ట్యూబు బాయిలరులు సింపుల్ డిజైన్ కల్గి నిలువుగా లేదా ఏటవాలుగా వుండి, స్టీమ్, వాటరు డ్రమ్ముల వద్ద వంపు కల్గి వుండేవి.ఆధునాత మైన వాటరు ట్యూబు బాయిలరులు సంక్లిష్టమైన నిర్మాణాలతో వస్తున్నవి. వాటరు ట్యూబు బాయిలరులను ఎక్కువ పరిమానంలో, ఎక్కువ స్టీమ్ ఒత్తిడి/పీడనం (steam pressure) స్టీము ఉత్పత్తికై ఉపయోగిస్తారు.ముఖ్యంగా ధెర్మల్ పవరు ప్లాంట్లలో విద్యుతు ఉత్పత్తికై టర్బైనులను తిప్పుటకు 30Kg/cm2 మించిన స్టీము అవసరం.అటువంటి విద్యుతు ఉత్పత్తి కేంద్రాలలో వాటరు ట్యూబు బాయిలరు లను అధికంగా వాడెదరు.భారీ సైజు వాటరు ట్యూబు బాయిలర్లను విడి భాగాలుగా తయారు చేసి ఫ్యాక్టరీలో అనుసంధానం చేస్తారు.
వాటరు ట్యూబు బాయిలరులలో వాడుటకు అనువైన ఇంధనాలు
అన్నిరకాల ఘన, ద్రవ, వాయు ఇంధనాలను వాటరు ట్యూబు బాయిలర్లలో వాడవచ్చును. సంప్రదాయంగా వాడే బొగ్గు, ఆయిల్, సహజ వాయువు, బయోమాస్ లతో పాటు మున్సిపల్ ఘన వ్యర్థపదార్థాలను, టైరునుండి ఉత్పత్తి చేసిన ఇంధనాన్ని (tire-derived fuel (TDF) రబ్బరు నుండి తయారు చేసిన ఇంధనాన్ని (RDF) కూడా వాటరు ట్యూబు బాయిలర్లలో వాడవచ్చును. వాడే ఇంధన ర కాన్ని బట్టి బాయిలరు నిర్మాణంలో మార్పులు చేర్పులు ఉండును. ముఖ్యంగా దహన గది వైశాల్యంలో మార్పులు వుండును. శిలాజ ఇంధనాలు కానట్టి, కార్బన్ మోనాక్సైడ్ (CO), హైడ్రోజన్ (H) అధికంగా వున్న వాయు ఇందనాలు వాటరు ట్యూబు బాయిలర్లలో వాడుటకు అనుకూమైనవి. బయోమాస్ పదార్థాలను పైరోలైసిస్ (pyrolysis) క్రియకు లోను కావించి కార్బన్ మోనాక్సైడ్, హైడ్రోజనుఅధికంగా వున్నవాయు ఇంధనాన్ని ఉత్పత్తి చేయుదురు.
బొగ్గును ఇంధనంగా వాడు వాటరు ట్యూబు బాయిలరులు
కోల్/బొగ్గును ఇంధనంగా వాడు వాటరు ట్యూబు బాయిలర్లులను స్తూలంగా మూడు రకాలు.ఒకటి స్టొకరు ఫైర్డ్ బాయిలరు, రెండోవది పల్వరైజుడ్ కోల్ ఫైర్డ్ బాయిలర్ మూడవది ఎఫ్.బి.సి బాయిలరు/FBC బాయిలరు (ఫైరు ట్యూబు బాయిలర్లలో కూడా FBC బాయిలరు రకాలువున్నవి). స్టొకరులు క్రమపద్ధతిలో ఇంధనాన్ని దహనగది/ఫర్నేషుకి అందించుటకు యాంత్రిక నిర్మాణాన్ని కల్గి వుండును. ఈ స్టొకరులు క్రమ పద్ధతిలో ఇందన్నానని అందించుటయే కాక ఏర్పడిన బూడిద (ash) ను తొలగించును.భిన్న రకాలైన స్టొకరులు వాడుకలో ఉన్నాయి.
పల్వరైజుడ్ కోల్ బాయిలర్లలో బొగ్గును సన్నని పొడిగా చేసి ప్రాథమిక దహనానికి గాలితో కలిపి బర్నర్ లేదా బర్నర్లకు పంపెదరు/ ఇక్కడ ప్రాథమిక స్థాయి దహనక్రియ మొదలగును.తరువాత సెకండరి స్థాయిలో మరింత గాలిని పంపి ఇంధన దహనం సంపూర్తిగా జరుగునట్లు చేయుదురు. FBC బాయిలర్లు పలురకాలైన ఘన ఇంధనాలను మండించుటకు అనుకూలమైనవి. ఎఫ్.బి.సి.బాయిలర్లలో కంబుసన్ చాంబరులు వాటరు ట్యూబు లేదా ఫైరు ట్యూబుల షెల్ నిర్మాణానికి వెలుపల వుండును.అందుచే
FBC బాయిలరు
ఎఫ్.బి.సి.బాయిలర్లు ఎక్స్‌ట్రనల్ ఫర్నేష్/కంబుసన్ చాంబరులు వున్న బాయిలర్లు ఎఫ్.బి.సి. బాయిలర్లలో కంబుసన్ చాంబరులు/దహన గదులు ఒకటి లేదా బాయిలరు స్టీము ఉత్పత్తి కేపాసిటిని బట్టి రెండు లేదా మూడు కంబుసన్ చాంబర్లు ఉండును. కంబుసన్ చాంబర్లు రిప్రాక్టరి ఇటుకలతో నిర్మింపబడి ఉండును. చాంబరు ఆడుగు భాగాన మందమైన స్టీలుప్లేటు వుండి దా నికి 3.0 మీ.మీ సైజు పలు రంద్రాలున్న ఉక్కు లేదా కాస్ట్ ఐరన్ నాజిల్లు బిగింప బడివుండును. ఈ నాజిల్ల ఎత్తు 100 మీ.మీవరకుండును.నాజిల్ల చుట్టూ 1.0-నుండి 2.౦ మీ.మీ. సైజులో వున్న ఇసుక రేణువులు లేదా రిప్రాక్టరి పదార్థాన్ని150 నుండి 200 మీ మీ ఎత్తువరకు నింపి, వేడి గాలి సహాయంతో ద్రవంలా నిరంతరం కదిలే స్థితిలో ఉంచుటను ఫ్లుయిడైజ్ద్ బెడ్ అంటారు. నిరంతర కదిలే స్థితిలో వున్న ఇసుక లేదా రిఫ్రాక్టరిని బెడ్ అంటారు. బెడ్ మెటిరియాల్ ను మొదట 650°C నుండి 800°C వరకు వేడి చేసి ఇంధనాన్ని బెడ్ మేటిరియాల్ కిందనుండి కాని పైనుండి కాని బెడ్ మీద పడునట్లుచేయుదురు.ఈ విధమైన నిర్మాణం వలన ఇంధనానికి ఆక్సిజన్ సమపాళ్ళలో అందింప బడి త్వరితంగా సంపూర్ణంగా కాలి ఉష్ణ వాయువులు వెలువడును.ఎఫ్.బి.సి. బాయిలర్లను అట్మాస్పియరిక్ లేదా ప్రెసరైస్ద్ బాయిలరుగా ఉప వర్గీకరించారు. అట్మాస్పియరిక్ బాయిలర్లను తిరిగి బబ్లింగు-బెడ్, సర్క్యులేటింగు బెడ్ అని రెండు ఉపరకాలుగా ఉన్నాయి. ప్రాథమికంగా ఈ రెండురకాలలో వున్న తేడా వాటి మధ్య నున్న ఫ్లుయిడైసింగు వెలాసిటి.మొదట్లో ఎక్కుగా బొగ్గునే ఇంధనంగా వాడినప్పటికీ ప్రస్తుతం బయో మాస్ ను కూడా ఇంధనంగా FBC బాయిలరులలో వాడుచున్నారు. కొన్ని సందర్భాలలో బెడ్ మేటిరియల్ను ప్రి హిట్/ముందుగా ప్రాథమికంగా వేడీ చెయ్యుటకు సహజ వాయువు లేదా ఫ్యూయల్ ఆయిల్ ను ప్రారంభ ఇంధనం (start-upFuel) గా వాడెదరు.బయోమాస్ ఇంధనంగా వాడు FBC బాయిలర్లలో రిప్రాక్టరి మేటిరియల్ లేదా ఇసుకను బెడ్ మేటిరియల్ గా వాడగా.కోల్ ఫైర్డ్ FBC బాయిల ర్లలో అంతకు ముందు వాడిన కోల్ నుండి ఏర్పడిన యాష్/బూడిద నుండి 1.0 నుండి 2.0 మీ.మీ సై జు వున్న కోల్ యాష్ ను బెడ్ మేటిరియల్ ఉపయోగిస్తారు.
జ్యామితి/క్షేత్రపరంగా వాటరు ట్యూబు బాయిలరుల వర్గీకరణ
ఫ్యూయల్ ఆయిల్, సహజ వాయువు (natural gas) లను ఉపయోగించు వాటరు ట్యూబుబాయిలరులను, బాయిలరు ట్యూబుల జ్యామితి (geometry) అమరికనుని బట్టి మూడు రకాలుగా వర్గీకరించవచ్చు. మొదటిది రకం A .ఇందులో ట్యూబుల కింది భాగాన రెండు చిన్న వాటరు డ్రమ్ములుండి, పైన పెద్దసైజులో స్టీము వాటరు సపరేసన్ డ్రమ్ము వుండును. ఇక మరో రకం D. ఇందులో వాటరు ట్యూబులు రెండు డ్రమ్ములుకల్గి, పెద్ద పరిమాణంలో దహన గది ఉండును.కింది వాటరు డ్రమ్ము చిన్నదిగా ట్యూబుల పైన అమర్చిన వాటరు-స్టీము డ్రమ్ము పెద్దదిగా వుండును..D రకపు బాయిలర్లలో ట్యూబుల ఓరియంటేసన్/ అభివిన్యాసం సాధారణంగా కుడి లేదా ఎడమ చేతి వాటంగా D ఆకారంలో వుండును.ఇక మూడో రక మైన O టైపు బాయిలర్ల ట్యూబులు తక్కువగా రెడియాసన్ హీట్ కు గురైలా నిర్మింపబడి వుండును. స్టెర్లింగు బాయిలరు మూడు స్టీము డ్రమ్ములను, ఒకటి లేదా రెండు మడ్ డ్రమ్ములను కల్గి వుండును.
ఫీడ్ వాటరు పంపు
ఇది బాయిలరుకు కావాల్సిన వాటరును బాయిలరుకు పంపింగు చెయ్యును. బాయిలరు వాతావరణ వత్తిడికి కన్న ఎక్కువ వత్తిడిలో ( 9-10Kg/cm2) స్టీము ఉత్పత్తి చేయ్యును.కావున ఫీడ్ పంపు బాయిలరు వర్కింగు ప్రెసరు కన్న ఒకటిన్నర రెట్లు ఎక్కువ వత్తిడిలో వాటరును తోడు పంపును బాయిలరుకు అమర్చెదరు. అంతేకాదు బాయిలరు గంటకు స్టీముగా మార్చు నీటి పరిమాణం కన్నరెండితలు ఎక్కువ నీటినితోడు కెపాసిటి కల్గి వుండును.ఫీడ్ పంపుగా గతంలో రెసిప్రోకెటింగ్/రామ్ పంపు వాడెవారు.తరువాత హరిజంటల్ మల్టి స్టెజి సెంట్రిఫ్యుగల్ పంపులను వాడుచున్నారు.కొత్తగా వెట్రికల్ మల్టి స్టేజి పంపులు వాడుకలోకి వచ్చాయి.
గ్లాసు ట్యూబువాటరు లెవల్ ఇండికేటరు గేజ్/వాటరు గేజ్
బాయిలరులో ఎప్పుడు ఫైరుట్యూబుల మట్టం దాటి నీరు వుండాలి. అప్పుడే ఎటు వంటి ప్రమాదం లేకుండా నీరు స్టీముగా ఏర్పడును. బాయిలరులో ఇంధనం వలన ఏర్పడు వేడి వాయువుల ఉష్ణోగ్రత 1000°C డిగ్రీలు దాటి వుండును.ట్యూబుల మట్టానికి దిగువన వాటరు ఉన్న చో, ఇంతటి ఉష్ణోగ్రత ఉన్న ఫ్లూగ్యాసెస్ ఫైరుట్యూబుల ద్వారా వెళ్ళునపుడు ఉష్ణ వినిమయం జరుగనందున ట్యూబుల ఉష్ణోగ్రత పెరిగి బాయిలరు ట్యూబులు పేలి పోవును.అందువలన బాయిలరు షెల్ లో నీటి మట్టం ట్యూబు బండిల్ కన్నఎక్కువ మట్టం వరకు ఉండటం అత్యంత ఆవశ్యకం.బాయిలరు షెల్ లో వాటరు ఎంత ఎత్తులో నీరు వున్నది ఈ వాటరు గేజ్ వలన తెలుస్తుంది.
ప్రెసరు గేజ్
ఈ పరికరం బాయిలరులో ఉత్పత్తి అయ్యే స్టీము ప్రెసరును చూపిస్తుంది.
సేఫ్టి వాల్వు
బాయిలరు షెల్‌లో వర్కింగు ప్రెసరు కన్న ఎక్కువ స్టీము తయారై, ఏర్పడిన స్టీమును అదే ప్రమాణంలో వాడనప్పుడు, బాయిలరులో స్టీము పరిమాణంపెరిగి, అధిక వత్తిడి ఏర్పడి బాయిలరు షెల్ ప్రేలి పోయే ప్రమాదం ఉంది.ఈ సేఫ్టి వాల్వు, బాయిలరులో పరిమితి మించి ఎక్కువ ప్రెసరులో ఏర్పడిన స్టీమును బాయిలరు బయటకు విడుదల చెయ్యును. స్ప్రింగు లోడెడ్ సేఫ్టి వాల్వు బాయిలరులో వాడు ఒకరకపు సేప్టి వాల్వు
యోగీందర్ సికంద్
యోగీందర్ సింగ్ సికంద్ (జననం 1967) భారతీయ రచయిత, విద్యావేత్త. భారతదేశంలో ఇస్లాంతో సంబంధం ఉన్న సమస్యలపై అనేక పుస్తకాలు రాశారు.
వాటరు ట్యూబు బాయిలరు
స్టీము స్టాప్ వాల్వు
ఇది బాయిలరులో ఉత్త్పతి అయ్యిన స్టీమును అవసరమున్న మేరకు మెయిన్ స్టీము పైపుకు వదులుటకు ఉపయోగపడును.దీనిద్వారా బాయిలరు స్టీమును వినియోగ స్థావరానికి అవసర మైనపుడు పంపుట, అక్కరలేనప్పుడుఆపుట చెయ్యుదురు.
యోగీందర్ సికంద్
తొలి జీవితం, విద్య
సికంద్ ఢిల్లీ విశ్వవిద్యాలయానికి అనుబంధంగా ఉన్న సెయింట్ స్టీఫెన్స్ కాలేజ్ (1985–88) నుండి ఆర్థికశాస్త్రంలో బిఎ (హన్స్) పొందాడు. తరువాత న్యూ ఢిల్లీ లోని జవహర్‌లాల్ నెహ్రూ విశ్వవిద్యాలయం నుండి సోషియాలజీలో ఎంఏ (1990–92), సామాజిక శాస్త్రంలో ఎంఫిల్ పొందాడు. (1992-94). ఆ తరువాత తబ్లిఘీ జమాత్ పై దృష్టి సారించి, లండన్ విశ్వవిద్యాలయంలోని రాయల్ హోలవే కాలేజ్ (1995-98) నుండి చరిత్రలో పిహెచ్‌డి పొందాడు.
వాటరు ట్యూబు బాయిలరు
బ్లోడౌన్ లేదా బ్లో ఆఫ్ కాక్
బాయిలరులోని TDS ప్రమాణాన్ని తగ్గించుటకు అధిక TDS వున్న నీటిని బయటకు వదులుటకు ఈ వాల్వువును ఉపయోగిస్తారు.ఇది రాక్ అండ్ పినియన్ రకానికిచెందిన కంట్రోల్ వాల్వు.దీనిని ఇత్తడి లేదా కాస్ట్ స్టీలుతో చెయ్యుదురు.
యోగీందర్ సికంద్
తొలి జీవితం, విద్య
అతను రాయల్ హోలవే కాలేజీ (1999-2001) లోను, నెదర్లాండ్స్‌లోని లైడెన్ విశ్వవిద్యాలయంలో (2002-2004) ఇంటర్నేషనల్ ఇన్స్టిట్యూట్ ఫర్ ది స్టడీ ఆఫ్ ఇస్లాం ఇన్ ది మోడరన్ వరల్డ్ లోనూ పోస్ట్-డాక్టోరల్ ఫెలో.
వాటరు ట్యూబు బాయిలరు
ఫుజిబుల్ ప్లగ్
ఈ ప్లగ్‌ను ట్యూబు ప్లేట్ పైన ట్యూబుల కన్న కొద్దిగా ఎత్తులో బిగించబడివుండును.ఇది అతితక్కువ ఉష్ణోగ్రతకు కరిగే సీసము (మూలకము) లోహంతో చెయ్యబడివుండి ఏదైనా కారణం చే ఫీడ్ పంపు పని చెయ్యక పోవడం వలన షెల్ లోనినీటి మట్టం ఫుజిబుల్ ప్లగ్ మట్టం కుకన్నతగ్గిన, ఇది కరిగిపోయి, దాని ద్వారా స్టీము, వాటరు కంబుసన్ చాంబరు, ఫైరు బాక్సు లోకి వచ్చి, ఇంధనాన్నిఆర్పి వేయును.
యోగీందర్ సికంద్
కెరీర్
న్యూ ఢిల్లీలోని హమ్‌దర్డ్ విశ్వవిద్యాలయంలో ఇస్లామిక్ అధ్యయన విభాగంలో రీడర్ అయిన సికంద్, ఆ తర్వాత న్యూ ఢిల్లీలోని జామియా మిలియా ఇస్లామియాలోని సెంటర్ ఫర్ జవహర్‌లాల్ నెహ్రూ స్టడీస్‌లో ప్రొఫెసర్‌గా నియమితులయ్యాడు.
ప్రస్తుతం బెంగళూరు, సిమ్లాల్లో నివసిస్తున్నాడు. సికంద్ రెండు బ్లాగులు వ్రాస్తాడు, ఒకటి తన సొంత రచనల గురించి, మరొకటి 'భారతదేశంలో మదర్సా సంస్కరణలు'.
వాటరు ట్యూబు బాయిలరు
మూలాలు/ఆధారాలు
వర్గం:భౌతిక శాస్త్రం వర్గం:యంత్రాలు వర్గం:బాయిలర్లు
యోగీందర్ సికంద్
మూలాలు
వర్గం:ఆజ్ఞేయవాదులు వర్గం:1967 జననాలు వర్గం:ఢిల్లీ విశ్వవిద్యాలయం పూర్వ విద్యార్థులు వర్గం:జీవిస్తున్న ప్రజలు వర్గం:ఆంగ్ల రచయితలు
భారతసింహం
భారతసింహం 1995, డిసెంబర్ 27న విడుదలైన తెలుగు సినిమా. ఈ సినిమాలో కృష్ణ, నగ్మా జంటగా నటించారు.
బయటిలింకులు
వర్గం:ఘట్టమనేని కృష్ణ నటించిన సినిమాలు వర్గం:నగ్మా నటించిన చిత్రాలు వర్గం:మురళీమోహన్ నటించిన చిత్రాలు వర్గం:సత్యనారాయణ నటించిన చిత్రాలు వర్గం:ఎ.వి.ఎస్. నటించిన చిత్రాలు వర్గం:తనికెళ్ళ భరణి చిత్రాలు వర్గం:గుండు హనుమంతరావు నటించిన సినిమాలు వర్గం:సుధ నటించిన సినిమాలు
హెచ్. డి. కుమారస్వామి
హరదనహళ్ళి దేవెగౌడ కుమారస్వామి (జ. 1959 డిసెంబరు 16) భారతీయ రాజకీయనాయకుడు, కర్నాటక రాష్ట్ర మాజీ ముఖ్యమంత్రి. అతను భారతదేశ మాజీ ప్రధాని హెచ్.డి.దేవెగౌడ కుమరుడు. అతను కర్నాటక సినిమా రంగంలో నిర్మాత, పంపిణీదారుడు, ప్రదర్శకుడు. కుమారస్వామి "కుమారన్న" గా సురిచితుడు. అతను కర్నాటక రాష్ట్రంలోని జనతాదళ్ (సెక్యులర్) పార్టీకి అధ్యక్షుడు.
ప్రారంభ జీవితం, విద్య
కుమారస్వామి కర్ణాటక రాష్ట్రంలోని హసన్ జిల్లాకు చెందిన హోలెనరసిపుర తాలూకాలోని హరదనహళ్ళి గ్రామంలో హె.డి.దేవెగౌడ, చెన్నమ్మ దంపతులకు జన్మించాడు.
కుమారస్వామి కన్నడ సినిమా నటి రాధిక ను 2006లో వివాహం చేసుకున్నాడు. వారికి ఒక కుమార్తె షర్మిక కె.స్వామి కలదు. ఈ వివాహం భారతీయ శిక్షా కోడ్ సెక్షను 494 ప్రకారం హిందూ వ్యక్తిగత చట్టం క్రింద కోర్టులో చట్టపరమైన పరిశీలనకు వచ్చింది. అయినప్పటికీ కర్నాటక హైకోర్టు సరైన సాక్ష్యాధారాలు లేనందువల్ల కేసును కొట్టివేసింది.
రాజకీయ జీవితం
కుమారస్వామి రాజకీయ ప్రవేశం 1996 సార్వత్రిక ఎన్నికలలో రామనగర జిల్లాలోని కనకపుర లోక్‌సభ నియోజకవర్గం లో అభ్యర్థిగా పోటీ చేయడం ద్వారా జరిగింది. ఆ ఎన్నికలో గెలుపొందాడు. 1998 లో జరిగిన కనకపుర నియోజకవర్గంలో మళ్లీ జరిగిన ఎన్నికలలో పోటీ చేసి ఎం.వి.చంద్రశేఖర మూర్తి చేతిలో ఓడిపోయాడు. ఇది కుమారస్వామికి అత్యంత ఘోరమైన ఓటమి, అతను తన డిపాజిట్‌ను కూడా కోల్పోయాడు. అతను మరలా సాథనూర్ అసెంబ్లీ స్థానానికి 1999లో పోటీ చేసి విఫలమయ్యాడు. 2004లో రామనగర అసెంబ్లీ స్థానానికి పొటీ చేసి గెలుపొందాడు. 2004 కర్నాటక అసెంబ్లీలో ఏ పార్టీకి ప్రభుత్వం ఏర్పాటుచేయడానికి తగినన్ని సీట్లు రాలేదు. అపుడు భారత జాతీయ కాంగ్రెస్, జనతా దళ్ (సెక్యులర్) పార్టీలు ఒక కూటమిగా ఏర్పడి ప్రభుత్వం ఏర్పాటు చేసుకోవాలని నిర్ణయించాయి. అనుకూలమైన, స్నేహస్వభావం కలిగిన ధరమ్‌ సింగ్ సంకీర్ణ ప్రభుత్వానికి ఏకగ్రీవంగా నాయకునిగా ఎన్నుకోబడ్డాడు. అతను 2004 మే 28 న ముఖ్యమంత్రి పదవినధిష్టించాడు. 42 మంది శాసన సభ్యులు కల జనతాదళ్ (సెక్యులర్) పార్టీకి అధిపతిగా ఉన్న కుమారస్వామి ప్రభుత్వానికి మద్దతును ఉపసంహరించాడు. ప్రభుత్వం కూలిపోయింది. ధరమ్‌ సింగ్ ముఖ్యమంత్రి పదవికి రాజీనామా చేసిన తరువాత 2006 జనవరి 28 న కర్ణాటక గవర్నర్ టి.ఎన్.చతుర్వేది కుమారస్వామిని ప్రభుత్వం ఏర్పాటు చేయవలసినదిగా ఆహ్వానించాడు.
అతను 2006 ఫిబ్రవరి 4 నుండి 2007 అక్టోబరు 9 వరకు కర్ణాటక ముఖ్యమంత్రిగా ఉన్నాడు. అతని పదవీ కాలంలో రాష్ట్ర జి.డి.పి రికార్డు స్థాయిలో పెరిగింది. అందువలన అతనిని "ప్రజల ముఖ్యమంత్రి" గా పిలుస్తారు. అతని సారధ్యంలోని జనతా దళ్ (సెక్యులర్) పార్టీ, భారతీయ జనతా పార్టీ తో ముఖ్యమంత్రి పంచుకొనే ఒప్పందం ఉన్నందున అతను అక్టోబరు 3 న ముఖ్యమంత్రి పదవి నుండి తప్పుకుంటున్నట్లు 2007 సెప్టెంబరు 27 న ప్రకటించాడు. అధికార బదిలీని ఏర్పాటు చేయడంలో సమస్యల కారణంగా జెడి (ఎస్) లో కొంతమంది శాసనసభ్యులను అతనిని ముఖ్యమంత్రిగా కొనసాగాలని పిలుపునిచ్చారు. అయితే 2007 అక్టోబరు 4 న అతను బి.జె.పి కి ముఖ్యమంత్రి పదవిని బదిలీ చేయడానికి అంగీకరించలేదు. చివరకు 2007 అక్టోబరు 8 న గవర్నర్ రామేశ్వర్ ఠాకూర్ కు రాజీనామా పత్రాన్నిసమర్పించాడు. రెండు రోజుల తరువాత కర్నాటక రాష్ట్రంలో రాష్ట్రపతి పాలన విధించబడినది. అయినప్పటికీ, అతను తరువాత రాజీ పడి బి.జె.పి కి మద్దతు యివ్వాలనుకున్నాడు. బి.జె.పి తరపున బి.ఎస్.యడ్యూరప్ప కర్నాటక ముఖ్యమంత్రిగా 2007 నవంబరు12 నుండి భాద్యతలను స్వీకరించాడు.
కర్నాటక రాష్ట్ర జె.డి (ఎస్) అధ్యక్షుడు మెరజుద్దీన్ పటేల్ ఆకశ్మిక మరణం తరువాత అతను రాష్ట్ర శాఖకు అధ్యక్షునిగా నియమితులైనారు.
అయితే బెంగళూరు రూరల్ లోక్‌సభ నియోజకవర్గం, మంధ్య స్థానాలలో జరిగిన ఉప ఎన్నికలలో పార్టీ అభ్యర్థులు ఓడిపోయారు. అతను జనతా దళ్ (సెక్యులర్) రాష్ట్ర శాఖ్య అధ్యక్షుని పదవికి, ప్రతిపక్ష నాయకుని పదవికి రాజీనామా చేసాడు. అయితే పార్టీ వర్గాలు అతనిని కర్ణాటక అసెంబ్లీ లో ప్రతిపక్ష నాయకునిపదవిలో కొనసాగాలని ఒప్పించగలిగాయి. 2013 సెప్టెంబరు న కర్ణాటక జనతా దళ్ (సెక్యులర్) పార్టీ అధ్యక్షునిగా ఎ.క్రిష్టప్ప ఎన్నుకొబడ్డాడు.
2014 నవంబరులోకుమారస్వామి కర్ణాటక జనతా దళ్ (సెక్యులర్) పార్టీ అధ్యక్షునిగా ఎన్నుకోబడ్డాడు.
2018 కర్నాటక శాసనసభ ఎన్నికల లో జె.డి.(ఎస్) మూడవ స్థానంలో ఉన్న పార్టీగా అవతరించింది. తరువాత రాహుల్ గాంధీ నేతృత్వంలోని భారత జాతీయ కాంగ్రెస్ తో కలసి కూటమిగా ఏర్పడి సంకీర్ణ ప్రభుత్వం ఏర్పాటు చేయడానికి ఒప్పందం జరిగింది. అతను 2013 మే 23 న ముఖ్యమంత్రి పీఠాన్ని అధిష్టించాడు.
సినిమా జీవితం
కుమారస్వామి కర్నాటక రాజకీయనాయకుడు, పూర్వపు ప్రధానమంత్రి హెచ్.డి.దేవెగౌడ కుమారుడైనప్పటికీ రాజకీయాలపై ఆసక్తి చూపేవాడు కాదు. అతనికి సినిమా నిర్మాణం, పంపిణీదారునిగా ఆసక్తి ఎక్కువగా ఉండేడి. అతను అనేక కన్నడ సినిమాలను నిర్మించాడు. వాటిలో "చంద్ర చకోరి" సినిమా మంచి విజయం సాధించింది. అది 365 రోజులపాటు థియేటర్లలో ఆడించబడినది. అతను ప్రముఖ కన్నడ సినిమా నటుడు రాజ్‌కుమార్ కు అభిమాని. అతనికి చేసిన ఇంటర్వ్యూలో అతను తన కళాశాల రోజుల్లో సినిమాలలో రాజకుమార్ ధరించే వస్త్రధారణను అనుకరించేవాడినని తెలిపాడు.
బయటి లంకెలు
వర్గం:కర్ణాటక ముఖ్యమంత్రులు వర్గం:1959 జననాలు వర్గం:జీవిస్తున్న ప్రజలు వర్గం:11వ లోక్‌సభ సభ్యులు వర్గం:15వ లోక్‌సభ సభ్యులు వర్గం:కర్ణాటక రాష్ట్ర ముఖ్యమంత్రులు
లక్ష్మి భూపాల
thumb|లక్ష్మీ భూపాల మాటల, పాటల రచయిత లక్ష్మీ భూపాల ఒక తెలుగు సినిమా రచయిత .ఈయన అసలు పేరు భూపాల వెంకట దుర్గా ప్రసాద్, ఏలూరు లో పుట్టి పెరిగిన భూపాల విద్యాభ్యాసం అనంతరం, ఈయన తండ్రి తదనంతరం వచ్చిన ఆంధ్రప్రదేశ్ రోడ్డు రవాణా సంస్థలో ఉద్యోగం చేసేవారు, లక్ష్మీ భూపాల చిన్నప్పటి నుండి చిత్రకళపై ఉన్న అభిలాషని తరువాతి కాలంలో వృత్తిగా మలుచుకొని అనేక వ్యాపారసంస్థలకు ప్రచార మాద్యమాల ద్వారా ఎన్నో ప్రచార వాణిజ్య  ప్రకటనలను రూపొందించారు. అక్కడే సిటీ కేబుల్ ఛానల్ ద్వారా మీడియా రంగంలోకి ప్రవేశించడం జరిగింది. చిన్నతనంలోనే తండ్రిని పోగొట్టుకున్న ఈయన, కుటుంబ పోషణ నిమిత్తం అనేకానేక వృత్తులను, ప్రవృత్తులను ఒకే సారి నిర్వహిస్తూ అంచెలంచెలుగా ఎదిగి, సినీరంగం వైపు అడుగులు వేశారు. నేటికి 50 సినిమాలకు పైగా మాటల మరియు పాటల రచయితగా పనిచేశారు.
సినీజీవితం
2000వ సంవత్సరంలో హైద్రాబాద్ చేరిన లక్ష్మీ భూపాల మొదట ప్రచార వాణిజ్య ప్రకటనల రంగంలో స్టోరీ బోర్డ్ ఆర్టిస్టుగా మరియు సహాయ దర్శకులుగా పని చేశారు, దర్శకులు రవి పిలుపు మేరకు తరుణ్, ఆర్తి అగర్వాల్ నటించిన "సోగ్గాడు" చిత్రీకరణలో కొన్ని ఇబ్బందుల వలన ముందుగా ఉన్న మాటల  రచయత తప్పుకున్న కారణంగా మిగతా చిత్రాన్ని పూర్తి చేయుటకు వీరు చిత్ర రంగ ప్రవేశం చేయడం జరిగింది. పిదప సంభవామి యుగే యుగే, చక్రి, సీతారాముడు, అమృత వర్షం లాంటి చిన్న సినిమాలకు పూర్తిగా మాటల రచయితగా కొనసాగుతూనే, ప్రెవేట్ రేడియో ఛానల్ లో అనేక ప్రోగ్రాములను సృష్టించి మాటలు అందించాడు. అవి ప్రాచుర్యం చెందటంతో అందరికి ఈయన పేరు సుపరిచితం అయింది. ఈ క్రమంలో, ఈయన కళల గురించి తెలుసుకున్న నటుడు ఉత్తేజ్ 2007 లో ప్రముఖ దర్శకుడు కృష్ణవంశీకి పరిచయం చేశారు. అలా "చందమామ" సినిమా ద్వారా పెద్ద దర్శకులతో పనిచేయడం కూడా జరిగింది, ఈ చిత్రం ద్వారానే కృష్ణవంశీ గారు, మొదటి సారిగా లక్ష్మీ భూపాల పేరును "లక్ష్మీ భూపాల" గా మార్చడం జరిగింది. ఇలా మాటల రచయితగానే కాకుండా పాటల  రచయితగా కూడా  ఈ చిత్రం ద్వారానే అవకాశం దొరకినది, పాటల రచయితగా భూపాల్ 15 చిత్రాలకు పైగా సుమారు 40 పాటలు అందించి ఉన్నారు. ముఖ్యంగా ఓ బేబీ, చందమామ, నేనే రాజు నేనే మంత్రి, మహాత్మా, అలా మొదలైంది లాంటి సినిమాలు ప్రేక్షకాదరణ పొందాయి.
సినిమాల జాబితా
1. సోగ్గాడు – 31 మార్చి 2005
3. సీతారాముడు – 1వ సెప్టెంబర్ 2006
4. చక్రి – 20 నవంబర్ 2006
5. అమృత వర్షం – 2006
6. భూకైలాస్ – 25 మే 2007
7. చందమామ – 19 జూన్ 2007   //ఈ చిత్రం నుండి అతని పేరును క్రియేటివ్ డైరెక్టర్ “కృష్ణవంశీ” గారు “లక్ష్మీభూపాల”గా మార్చారు. అతను ఈ చిత్రంలో ఒక ప్రత్యేక పాటను రాశాడు & ఇది 'లక్ష్మీ భూపాల'లోని మొదటి పాట.//
8. బలాదూర్ - 24 ఆగస్ట్ 2008
9. శశిరేఖా పరిణయం – 1 జనవరి 2009
10. బోని – 2009
11. కలవరమాయె మదిలో – 17 జూలై 2009
12. జల్లు - 29 జూలై 2009
13. మహాత్మా – 2 అక్టోబర్ 2009.
14. నిన్ను కలిసక – 2 అక్టోబర్ 2009. //ఈ సినిమాలో అతను 6 పాటలు రాశాడు.//
15. మరోచరిత్ర – 25 మార్చి 2010
17. Mr.నూకయ్య – 8వ మార్చి 2012
18. ఊ కొడతారా ఉలిక్కి పడతారా -27 జూలై 2012
19. అందాల రాక్షసి – 10 ఆగస్టు 2012
21. ప్రతిఘటన – 18 ఏప్రిల్ 2014
22. టెర్రర్ – 26 ఫిబ్రవరి 2016
23. కల్యాణ వైభోగమే – 4 మార్చి 2016
24. తుంటరి – 11 మార్చి 2016. //3 వారాల్లో బ్యాక్ టు బ్యాక్ 3 హిట్స్.//
25. ద్వారక – 3వ మార్చి 2017
26. నేనే రాజు నేనే మంత్రి – 11 ఆగస్ట్ 2017.
27. వినర సోదర వీరకుమార – 15 మార్చి 2019.
28. సీత -- 24 మే 2019.
30. అద్బుతం - 19-Nov-2021 (Disney Hotstar )
31. గుర్తుందా సీతా కాలం-- 2022
32. శేఖర్-- 2022
ఆత్మకూరు మండలం (నంద్యాల జిల్లా)
ఆత్మకూరు మండలం, ఆంధ్ర ప్రదేశ్ రాష్ట్రములోని నంద్యాల జిల్లాకు చెందిన మండలం.
లక్ష్మి భూపాల
పాటల జాబితా
1. సక్కుబాయినే –  చందమామ 2007
ఆత్మకూరు మండలం (నంద్యాల జిల్లా)
గణాంకాలు
2011 భారత జనాభా లెక్కలు ప్రకారం మండల జనాభా - మొత్తం 	76,028 -అందులో పురుషులు 	38,670 - స్త్రీలు 	37,358
లక్ష్మి భూపాల
పాటల జాబితా
4. నిన్నటివారకు -నిన్ను కలిసాక 2009
5. మౌనం మనసుల్లోనా - నిన్ను కలిసాక 2009
6. I Love u Love u -నిన్ను కలిసాక 2009
7. ఎదో అనుకుంటే -అలా మొదలైంది 2010
8. నా అల్లరి-నాకు ఒక లవర్ ఉంది 2011
9. కావాలంటే-నాకు ఒక లవర్ ఉంది 2011
10. భూమ్ భూమ్ -నాకు ఓక లవర్ ఉండి 2011
11. వేదన సోదన-అందాల రాక్షసి 2012
12. వెన్నెలమ్మ-బ్యాక్ బెంచ్ స్టూడెంట్ 2013
13. తెలిసి తెలిసి -బ్యాక్ బెంచ్ విద్యార్థి 2013
14. సచిన్ టెండూల్కర్-బ్యాక్ బెంచ్ స్టూడెంట్ 2013
15. మేఘమాల-జబర్దస్త్ 2013
16. తీస్ మార్ ఖాన్-జబర్దస్త్ 2013
17. లష్కర్ పోరి-జబర్దస్త్ 2013
18. బుజ్జి పిల్ల తెల్ల పిల్ల-పోటుగాడు 2013
19. కొక్కోకోడి-గోవిందుడు అందరి వాడేలే 2014
21. చిరునవ్వులే-కళ్యాణ వైభోగమే 2016
22. పాల్ పాల్-కళ్యాణ వైభోగమే 2016
23. మనసంతా మేఘమయి -కళ్యాణ వైభోగమే 2016
24. పెళ్లి పెళ్లి-కళ్యాణ వైభోగమే 2016
25. ఎవరు నువ్వు-కళ్యాణ వైభోగమే 2016
26. దేవుడితో సమర-నేనే రాజు నేనే మంత్రి 2017
27. కథలతో -నేనే రాజు నేనే మంత్రి 2017
28. నిజమేనా -సీత 2019
29. కోయిలమ్మ-సీత 2019
30. ఎవరది ఎవరది  -సీత 2019
31. నా ప్రియసఖి-వినర సోదర వీరకుమార 2019
32. తిరుగుడే-వినర సోదర వీరకుమార 2019
33. సాయం-వినర సోదర వీరకుమార 2019
34. పరుగు సాగింది నీ కోసమే- వినర సోదర వీరకుమారా 2019
35. హే ఓ మేటర్ తెలుసా-వినర సోదర వీరకుమార 2019
37. ఆకాశం లోనా -ఓహ్ బేబీ 2019
38. అనగనగనగా-ఓ బేబీ 2019
39. క్షణాలదా కాలం -- చైతన్యం  2021
మూలాలు
వర్గం:తెలుగు సినిమా రచయితలు వర్గం:తెలుగు సినిమా
రచితా రామ్
బింధియా రాము, ఆమె రంగస్థల పేరు రచితా రామ్, కన్నడ చిత్రాలలో ఆమె చేసిన పనికి ప్రధానంగా పేరుగాంచిన భారతీయ నటి. దర్శన్ సరసన 2013లో వచ్చిన బుల్బుల్ చిత్రంతో రచిత తన సినీ రంగ ప్రవేశం చేసింది. ఆమె కన్నడ పరిశ్రమలో అత్యధిక పారితోషికం, ప్రముఖ నటిగా స్థిరపడింది.
ఆమె చలనచిత్ర రంగ ప్రవేశానికి ముందు, ఆమె జనవరి 2007 నుండి సెప్టెంబర్ 2009 వరకు జీ కన్నడలో ప్రసారమైన కన్నడ టెలివిజన్ సోప్ ఒపెరా అరసిలో కనిపించింది. ఆమె ఫిల్మ్‌ఫేర్ అవార్డు, మూడు సైమా అవార్డులతో సహా అనేక ప్రశంసలను అందుకుంది.
దిల్ రంగీలా (2014), అంబరీష (2014)లో కనిపించిన తర్వాత, ఆమె రన్న, చక్రవ్యూహ, పుష్పక విమానం, భర్జరి, అయోగ్య, సీతారామ కళ్యాణ, నటసార్వభౌమ, రుస్తుం, ఆయుష్మాన్ భవ వంటి అనేక విజయవంతమైన చిత్రాలలో నటించింది. ఆమె సూపర్ మచి (2022)తో తెలుగు చలనచిత్ర రంగ ప్రవేశం చేసింది.
రచిత కన్నడ చిత్ర పరిశ్రమలో 'డింపుల్ గర్ల్'గా పేరుగాంచింది, ఆమె విభిన్న పాత్రలతో విమర్శకుల ప్రశంసలు అందుకుంది.
ప్రారంభ జీవితం
ఆమె 50కి పైగా ప్రదర్శనలు అందించిన శిక్షణ పొందిన శాస్త్రీయ భరత నాట్యం నర్తకి. ఆమె తండ్రి రామ్, భరతనాట్యం నర్తకి, దాదాపు 500 బహిరంగ ప్రదర్శనలు ఇచ్చారు. ఆమెకు ఒక సోదరి ఉంది, నిత్య రామ్, ఆమె కూడా టెలివిజన్, సినిమా నటి.
ఆమె బెంగళూరులోని గవిపురంలోని నివేదిత బాలికల ఉన్నత పాఠశాలలో ఉన్నత పాఠశాలను అభ్యసించింది.
కెరీర్
2012లో, రచిత బుల్బుల్‌లో ప్రధాన పాత్ర కోసం 200 మంది ఇతర మహిళలతో ఆమె ఎంపిక కావడానికి ముందు ఆడిషన్ చేసింది. అంతకు ముందు ఆమె తన సోదరి నిత్య రామ్‌తో కలిసి కన్నడ టెలివిజన్ సోప్ బెంకియల్లి అరలీద హూవులో పనిచేసింది. ఆమె దర్శన్ సరసన జంటగా నటించింది, అది వాణిజ్యపరంగా విజయవంతమైంది. టైమ్స్ ఆఫ్ ఇండియాకు చెందిన జిఎస్ కుమార్ ఇలా రాశారు, "రచితా రామ్ తన మొదటి సినిమాలో అద్భుతమైన నటనను ప్రదర్శించింది", "రచితా రామ్ తన డైలాగ్ డెలివరీ, బాడీ లాంగ్వేజ్, అద్భుతమైన ఎక్స్‌ప్రెషన్స్‌తో అద్భుతంగా ఉంది" అని రాశారు. 2014లో ఆమె మొదటి విడుదల దిల్ రంగీలా, ఇందులో ఆమె గణేష్ సరసన జతకట్టింది. డెక్కన్ హెరాల్డ్‌కి చెందిన బిఎస్ శ్రీవాణి ఈ చిత్రంలో "అనుకూలమైన నటనను ప్రదర్శించింది" అని భావించారు. అంబరీషలో దర్శన్ సరసన ఆమె మళ్లీ జతకట్టింది. ఈ చిత్రం మరియు ఆమె నటనకు విమర్శకుల నుండి ప్రతికూల సమీక్షలు వచ్చాయి. రన్నాలో , ఆమె సుదీప్ యొక్క ప్రేమాభిలాషి రుక్మిణిగా నటించింది, చిన్నది అయినప్పటికీ కీలకమైన పాత్రలో కనిపించింది. రథావరలో , ఆమె గ్యాంగ్‌స్టర్‌గా,ఎమ్మెల్యే కీలక సహాయకుడిగా నటించిన శ్రీమురళికి ప్రేమగా కనిపించింది. సునయన సురేష్టైమ్స్ ఆఫ్ ఇండియా ఇలా రాసింది, "రచితా రామ్ అందంగా కనిపిస్తోంది, ఆమెకు అవసరమైన పక్కింటి అందమైన అమ్మాయిగా నటించింది".
2016 కన్నడ చిత్రం చక్రవ్యూహలో పునీత్ రాజ్‌కుమార్ సరసన నటించింది. దర్శన్ నటించిన జగ్గు దాదాలో ఆమె అతిధి పాత్రలో కనిపించింది. ముకుంద మురారిలో సుదీప్ సరసన ఓ పాటలో కూడా కనిపించింది.
2018 లో ఆమె మొదటి విడుదల ప్రీతం గుబ్బి జానీ జానీ యస్ పాపా దునియా విజయ్ సరసన నటించింది. ఆమె తదుపరి విడుదల సతీష్ నినాసం సరసన మహేష్ కుమార్ అయోగ్య. ఇది సంవత్సరంలో అతిపెద్ద బ్లాక్‌బస్టర్‌గా నిలిచింది సైమా అవార్డులలో ఉత్తమ నటి-2018ని కూడా గెలుచుకుంది. ఆమె ది విలన్ సినిమాలో శివ రాజ్‌కుమార్ సరసన ఒక పాటలో కూడా కనిపించింది.
2019లో ఆమెకు కొన్ని విడుదలలు వచ్చాయి. ఆమె మొదటి విడుదలైన సీతారామ కళ్యాణ , నిఖిల్ కుమార్ సరసన బ్లాక్ బస్టర్ హిట్ గా నిలిచింది. ఆమె తదుపరి విడుదల పునీత్ రాజ్ కుమార్ నటసార్వభౌమ చిత్రం పవన్ వాడయార్ దర్శకత్వం వహించబడింది, చక్రవ్యూవ తర్వాత ఆమె పునీత్‌తో కలిసి చేసిన రెండవ చిత్రం. అభిషేక్ గౌడ నటించిన అమర్ సినిమాలో ఓ పాటలో కనిపించింది. ఆమె తదుపరి విడుదలైన ఆర్.చంద్రు ఐ లవ్ యు స్టార్ ఉపేంద్ర సరసన నటించింది. రవివర్మ దర్శకత్వం వహించిన శివరాజ్ కుమార్ రుస్తుం లో కూడా ఆమె కనిపించింది, అక్కడ ఆమె బాలీవుడ్ నటుడు వివేక్ ఒబెరాయ్‌తో జతకట్టింది. శ్రీమురళి సరసన భారత్‌లో ఓ పాటలో ఆమె ప్రత్యేకంగా కనిపించింది. దీని తర్వాత ఆయుష్మాన్ భవలో శివ రాజ్‌కుమార్ సరసన నటించింది.
ఒక సంవత్సరం విరామం తర్వాత, 2021లో ఆమె మొదటి విడుదల రమేష్ అరవింద్ దర్శకత్వం వహించిన 100 లో రమేష్ సోదరి పాత్రలో నటించింది. ఈ సినిమా బాక్సాఫీస్ వద్ద యావరేజ్ గ్రాసర్ గా నిలిచింది. ఆ సంవత్సరంలో ఆమె తదుపరి విడుదలైన శంకర్ లవ్ యు రచ్చు, ఇందులో ఆమె అజయ్ రావు సరసన జతకట్టింది , అనేక వివాదాలతో ఆ చిత్రం ప్రేక్షకుల నుండి పేలవమైన స్పందనతో బాక్సాఫీస్ వద్ద విఫలమైంది. 2022లో ఆమె తెలుగులో కళ్యాణ్ దేవ్ సరసన సూపర్ మచి చిత్రంతో అరంగేట్రం చేసింది, ఇది బాక్సాఫీస్ వద్ద డిజాస్టర్ కాలేకపోయింది, ఈ చిత్రం బాక్సాఫీస్ వద్ద సున్నా వసూళ్లు సాధించినందున నటి కెరీర్‌లో అతి తక్కువ వసూళ్లు సాధించిన చిత్రంగా నిలిచింది.
మూలాలు
వర్గం:1992 జననాలు వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:బెంగళూరు సినిమా నటీమణులు వర్గం:జీవిస్తున్న ప్రజలు
బండ ప్రకాష్
రాజకీయ జీవితం
బండ ప్రకాష్ కాంగ్రెస్ పార్టీ ద్వారా రాజకీయాల్లోకి వచ్చి1981 నుండి 1986 వరకు వరంగల్ మున్సిపల్ కౌన్సిలర్ గా పనిచేశాడు. ఆయన 1981 నుండి 1984 వరకు వరంగల్ మున్సిపాలిటీ వైస్ చైర్మన్ గా బాధ్యతలు నిర్వహించాడు. ఆయన 1981 నుండి 1986వరకు కాకతీయ అర్బన్ డెవలప్‌మెంట్ అథారిటీ (కుడా) పాలకమండలి సభ్యుడిగా ఉన్నాడు. ఆయన 2017లో తెలంగాణ రాష్ట్ర సమితి ప్రధాన కార్యదర్శిగా నియమితుడయ్యాడు.
బండ ప్రకాష్ 2018లో రాజ్యసభకు జరిగిన ఎన్నికల్లో టిఆర్ఎస్ పార్టీ నుండి గెలిచాడు. ఈ ఎన్నికలో బండా ప్రకాశ్‌కు అత్యధికంగా 33 ఓట్లు పోలయ్యాయి. ఆయన 2018 మార్చి 23న తెరాస తరఫున రాజ్యసభకు ఎన్నికయ్యాడు. బండ ప్రకాష్, 2018-2019 వరకు ప్రాచీన స్మారక కట్టడాలుపై రాజ్యసభలో సెలెక్ట్ కమిటీ సభ్యుడిగా ఉన్నాడు. 2019లో రాజ్యసభలో కార్మిక చట్టాలు & సంప్రదింపుల కమిటీ సభ్యుడిగా ఉన్నాడు. 2019 జూన్లో జరిగిన పార్టీ పార్లమెంటరీ సమావేశంలో రాజ్యసభలో టిఆర్‌ఎస్ పక్ష ఉపనాయకుడిగా బండ ప్రకాష్‌ నియమితులయ్యాడు.
బండ ప్రకాష్ తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 16 నవంబర్ 2021న టిఆర్ఎస్ ఎమ్మెల్సీ అభ్యర్థిగా ఖరారై, నవంబర్ 22న ఎమ్మెల్సీగా ఎన్నికై, శాసనమండలి డిప్యూటీ చైర్మన్ పదవికి అయన పేరును 2023 ఫిబ్రవరి10న ముఖ్యమంత్రి కేసీఆర్‌ ఖరారు చేశాడు.
రాజ్యసభలో లేవనెత్తిన పలు అంశాలు
జులై 2019లో జరిగిన పార్లమెంట్ సమావేశాల్లో ప్రశ్నాత్తరాల సమయంలో విభజన చట్టంలో పేర్కొన్నట్లు తెలంగాణలో నూతన విమానాశ్రయాలను ఏర్పాటు చేయాలని ఆయన డిమాండ్ చేశారు.
2020 ఫిబ్రవరిలో జరిగిన పార్లమెంట్ సమావేశాల్లో మేడారం అభివృద్ధికి కేంద్రం రూ.1000 కోట్లు కేటాయించాలని, మేడారం జాతరను జాతీయ పండుగగా ప్రకటించాలని కేంద్ర ప్రభుత్వాన్ని కోరారు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:వరంగల్లు జిల్లా వ్యక్తులు వర్గం:రాజ్యసభ సభ్యులు వర్గం:తెలంగాణ శాసనమండలి సభ్యులు
ఝాలరి
భౌగోళికం, జనాభా
Jhalari (50) అన్నది అమృత్‌సర్ జిల్లాకు చెందిన Baba Bakala తాలూకాలోని గ్రామం, ఇది 2011 జనగణన ప్రకారం 236 ఇళ్లతో మొత్తం 1166 జనాభాతో 191 హెక్టార్లలో విస్తరించి ఉంది. సమీప పట్టణమైన Rayya అన్నది 15 కి.మీ. దూరంలో ఉంది. గ్రామంలో మగవారి సంఖ్య 609, ఆడవారి సంఖ్య 557గా ఉంది. షెడ్యూల్డ్ కులాల సంఖ్య 566 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37837.
విద్యా సౌకర్యాలు
సమీపబాలబడులు (Baba bakala) గ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది గ్రామంలో 1 ప్రభుత్వ మాధ్యమిక పాఠశాలఉంది సమీపమాధ్యమిక పాఠశాల (Baini ram dayal) గ్రామానికి 5 నుంచి 10 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Butala) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Sathiala) గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Baba bakala) గ్రామానికి 5 నుంచి 10 కిలోమీటర్ల లోపే ఉంది. సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది